ગુજરાતી ફિલ્મ ઈન્ડસ્ટ્રીઝમાં પરિવર્તનનો આ પવન હવે કેવાં પરિણામો લઈને આવે છે તે હવે આગામી સમયની ફિલ્મો જોઈને ખબર પડશે. હજુ તો કોમેડી કે ફેમિલી ડ્રામા પ્રકારની ફિલ્મો જ આવી છે. સસ્પેન્સ , થ્રિલર, હોરર કે પછી ડાર્ક સિનેમા જેવા ઘણા પ્રકારની ગુજરાતી ફિલ્મોનો સ્વાદ ચાખવાનો હજુ બાકી છે. એક પ્રકારની ફિલ્મથી થાક્યા પછી પ્રેક્ષકો અલગ પ્રકારની ફિલ્મ માગવાના જ છે. જો કે અત્યારે આ ક્ષેત્રની ફિલ્મો ગુજરાતીમાં નવી કે વહેલી લાગે, પરંતુ આગામી સમયમાં પ્રેક્ષકો તેના સાક્ષી બનવાના છે તે વાત ચોક્કસ છે.